CELEX: 62014FN0090
Language: da
Date: 2014-09-04 00:00:00
Title: Sag F-90/14: Sag anlagt den 4. september 2014 — ZZ mod Europa-Kommissionen

15.12.2014   
            
            
               DA
            
            
               Den Europæiske Unions Tidende
            
            
               C 448/39
            
         Sag anlagt den 4. september 2014 — ZZ mod Europa-Kommissionen
   (Sag F-90/14)
   (2014/C 448/49)
   Processprog: tysk
   
      Parter
   
   
      Sagsøger: ZZ (ved advokat Hans-Robert Ilting)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om, for det første, annullation af afgørelsen om ikke at give ZZ et børnetilskud fra den 1. september 2013 fordi ZZ’s barn ikke længere deltager i nogen form for »skole- eller erhvervsmæssig uddannelse« som omhandlet i artikel 2 i bilag VII til tjenestemandsvedtægten, og om, for det andet, at tilpligte arbejdsgiveren fortsat at betale ZZ dette tilskud og at betale alle de udgifter, der er afholdt i forbindelse med datterens sygdom, med tilbagevirkende kraft fra den 1. september 2013.
   
      Sagsøgerens påstande
   
   
               —
            
            
               Kommissionens afgørelse, journalnummer HR.D.2/AS/ac/Ares(2014) af 5. juni 2014, vedrørende den klage, der blev registreret den 12. februar 2014 ved HR.D.2 — »Klager og overvågning af sager« under journalnummer R/227/14, annulleres.
            
         
               —
            
            
               Ansættelsesmyndigheden tilpligtes at anerkende, at ZZ’s datter uden afbrydelser og med tilbagevirkende kraft fra den 1. september 2013 har været under skoleuddannelse og tilskudsberettiget, og dermed fortsat at tildele datteren et børnetilskud og at betale de udgifter, der er afholdt i forbindelse med datterens sygdom, uden afbrydelser og med tilbagevirkende kraft fra den 1. september 2013.